rlitschk/wikidir huggingface dataset:
Family Plot ist de Titel vun en US-amerikaanschen Speelfilm ut dat Johr 1976. De Thrillerkummedie weer de letzte Film vun Alfred Hitchcock. Dat Dreihbook baseert op den Roman The Rainbird Pattern (dt.: Auf der Spur) vun Victor Canning Blanche Tyler is en junge For, de sik as Medium utgifft. Ehr Fründ is de arbeitslose Schauspeler George, de as Taxifohrer arbeit un ehr de nödigen Informatschonen för ehr Arbeit tokamen lett. Een Dag warrt Blanche 10.000 US-Dollar vun de ollen Weetfro Julia Rainbird versproken, wenn se ehrn Neffen finnt, den se vör lange Tiet al för de Adopschoon freegeven hett, nu aver as rechtmatig Arv insett warrn schall. Togliek roovt de Juwelier Arthur Adamson tosamen mit sien Fründin Fran op raffineerte Oort un Wies en Reeg vun Lüüd un foddert Löösgeld in Form vun hoochkaratige Brillanten, de Adamson in’n Kroonlüüchter vun sien Huus versteken deit. George finnt intwüschen rut, dat de söchte Jung vun dat Ehpoor Shoebridge adopteert worrn is, dat dormols mit den Fohrer vun de Rainbirds bekannt weer. De Familie is aver bi en Füer ümkamen. An’t Familiengraff fallt George op, dat de Graffsteen vun den Jungen veel weniger verwedert is as de annern un finnt rut, dat de
Willard Mitt Romney [[ˈɹɑːmnɪ]] (* 12. März 1947 in Detroit, Michigan) is en US-amerikaansch Multimillionär, Politiker vun de Republikaansch Partei un ehemalger Gouverneur vun den Bundsstaat Massachusetts. He weer een vun de Kandidaten vun der Republikaansch Partei för de Nomineeren för de Präsidentschapswahl 2008 (vör de Tiet utsteegen) und 2012. In dat Johr 2012 verlor he gegen Barack Obama. Mitt Romney wurr in Detroit boren. Sien Vader George Wilcken Romney weer van 1963 bit 1969 Gouverneur vun Michigan. Sien Mutter Lenore hett sück 1970 in Michigan ahn Spood för de Republikaner um en Seet in' US-Senat bewurben. He hett dree Geschwister un de elitäre Cranbrook School (de hüüdig Cranbrook Kingswood School) in Bloomfield Hills, en to de Cranbrook Educational Community hörrn Privatschool besöcht. Dor hett he 1965 sien Highschool-Afsluss maakt. An de Cranbrook School hett he Ann Lois Davies (* 1949) drapen. Se is 1966 to'n Mormonendom wesselt un wurr 1969 sien Ehefru. Dat Paar hett fiev utwussen Söhns un leevt hüüd dicht bi Boston un hett noch en wieder Huus an't Meer in La Jolla, Kalifornien. Sien Hoochscholutbillen kreeg Romney an de Brigham Young University (u. a. bi Cleon Skousen), wo he1971 sien Bachelor-Afsluss Maakt hett, un an de
David McPherson Broome, CBE (* 1. März 1940 in Cardiff) is en ehmalger britisch Springrieder. He hett an tallriek Championaten un Olympisch Spelen deelnommen un dorbi Medaillen wunnen. Ünner annern weer he Eenzel- un Mannschapsweltmeester, dreemalig Eenzel- un eenmal Mannschaps-Europameester. 1960 wurr he in Grootbritannien to'n Sportler vun dat Johr wählt. Sien Süster is de Springriederin Liz Edgar. Olympisch Spelen 1960 in Rom: Bronzemedaille Eenzel up Sunsalve 1968 in Mexiko: Bronzemedaille Eenzel up Mister Softee Weltmeesterschapen: 1960 in Venedig: Bronzemedaille Eenzel up Sunsalve 1970 in La Baule: Goldmedaille Eenzel up Beethoven 1978 in Aken: Goldmedaille Mannschap up Philco 1982 in Dublin: Bronzemedaille Mannschap up Mr. Ross 1990 in Stockholm: Bronzemedaille Mannschap up Lannegan Europameisterschaften: 1961 in Aken: Goldmedaille Eenzel up Sunsalve 1967 in Rotterdam: Goldmedaille Eenzel up Mister Softee 1969 in Hickstead: Goldmedaille Eenzel up Mister Softee 1977 in Wien: Sülvermedaille Mannschap 1979 in Rotterdam: Goldmedaille Mannschap 1983 in Hickstead: Sülvermedaille Mannschap 1991 in La Baule: Sülvermedaille Mannschap Datenbank up de Websteed vun dat IOC August 2006 Sports123.com August 2006 DNB-Katalog
Paul Vincent Nicholas Haarhuis (* 19. Februar 1966 in Eindhoven) is en ehmalger nedderlannsch Tennisspeler. Sien hööchste Weltranglistenpositschoon in't Eenzel reck he mit Platz 18 in dat Johr 1995 un in't Düppel mit Platz 1 (1994). In sien Loopbahn wunn he een Eenzeltitel un 54 Düppeltitel, de meesten dorvan mit sien Landsmann Jacco Eltingh. Bi de Olympisch Spelen 1996 hebbt de beid den veerten Platz in de Düppelkonkurrenz beleggt. 2003 hett he sien Loopbahn afslooten. Düppelsieger: 1994 Düppelsieger: 1995, 1998, 2002 Düppel Finale: 1997, 2000, 2003 Eenzel Veertelfinale: 1995 Düppelsieger: 1998 Düppel Finale: 1997, 1999, 2000 Düppelsieger: 1994 Düppel Finale: 1996 ATP-Profil vun Paul Haarhuis (engelsch) ITF-Profil vun Paul Haarhuis (engelsch) Davis-Cup-Statistik vun Paul Haarhuis (engelsch)
Cosimo Rosselli (* 1439 in Florenz; † 7. Januar 1507 ok dor) weer en italieensch Maler ut de Renaissance. Rosselli stamm ut Florenz un weer en Schöler vun Benozzo Gozzoli. Sien bedüüdendsten Updrag kreeg he 1481, as he inlaaden wurr, Fresken för de Sixtinisch Kapelle in Rom to malen. He weer en gründlich un völschichtig Maler. Fra Bartolommeo un Piero di Cosimo weern sien Schöler. Maria in der Herrlichkeit mit Heiligen, Berliner Museum Die Krönung Mariä, Santa Maria Maddalena dei Pazzi to Florenz Cosimo Rosselli. Mehr Biller, Videos oder Audiodateien to’t Thema gifft dat bi Wikimedia Commons. Warken vun Cosimo Rosselli bi Zeno.org DNB-Katalog
DeLisle Stewart (* 16. März 1870; † 2. Februar 1941) weer en US-amerikaansch Astronom. 1896 wurr he Liddmaat vun dat Harvard-College-Observatorium, un van 1898 bit 1901 hett he an de Steernwacht in Arequipa, Peru arbeit, wo he Fotografien upnommen hett, de William Henry Pickering bruukt hett, um den Saturnmaand Phoebe optodecken. He sülvst hett völ nee galaktisch Nebel opdeckt. Later hett he an dat Observatorium in Cincinnati, Ohio, bit 1910 arbeit un dor ok de Cincinnati Astronomical Society grünnd. An‘ 14. August 1901 hett he den Asteroid (475) Ocllo opdeckt. Kört Biographie (engelsch) Dokumente över DeLisle Stewart (engelsch)
De hillige Zephyrinus († 20. Dezember 217 in Rom) weer Bischop vun Rom van etwa 198 bit 217. Sien Naam bedüüd: „De Westwind“ (greeksch/latiensch) He wurrd as Mann vun wenig Intelligenz oder Charakterstärke beschreeven, un de Kontroversen vun sien Amtszeit wurrd beter Hippolytus un Kalixt toschreven, de letzte sien wichtigst Raatgever un sien Nahfolger weer. Vun hüm is aber ok de eerste dogmatisch Verkloren in' Woortluut överleefert: „Ich weet en Gott, Jesu Christus, un buten hüm kien een annern, de boren is un leeden hett.“ De kathoolsch Gedenkdag is de 20. Dezember. Zephyrinus. Mehr Biller, Videos oder Audiodateien to’t Thema gifft dat bi Wikimedia Commons. Indrag in de Catholic Encyclopedia, Robert Appleton Company, New York 1913 (engelsch) Gesamtwark vun Migne Patrologia Latina mit Inholtsverteken DNB-Katalog Personennaamdatei
Leaford Bearskin (* 11. September 1921; † 9. November 2012) weer en US-amerikaansch Indianerhööftling un Offizier vun de US Air Force. Van 1983 bit 2011 weer he Hööftling vun de Wyandotte-Indianer. Wiels den Tweeten Weltkrieg floog he en B-24 Liberator Bomber bi den Pazifik-Krieg. Nah den Krieg weer he Squadron Commander un hett in disse Upgaav ok de „Rosinenbomber“ wiels de Berlin-Blockaad ünnerstütt. An den Korea-Krieg hett he ebenfalls as Squadron Commander deelnommen. 1960 is he ut den aktiven Deenst in’ Rang vun en Lieutenant Colonel utscheeden und weer hooch dekoreert, ünner annern mit dat Distinguished Flying Cross. Bearskin USAF(Ret), Leaford, Lt Col up airforce.togetherweserved.com
Wilt is en britische Kummedie ut dat Johr 1989. De Independentfilm is na de Romanvörlaag vun Tom Sharpe dreiht worrn un wiest sik den glieken swarten Humor ut, för den Sharpe bekannt is. In de düütschen Kinos is de Film an’n 10. Mai 1990 anlopen. Henry Wilt is Schoolmeester an en Beroopsschool, de sik bi sien Schölers nich recht dörsetten kann. Noch weniger aver kummt he bi sien Fro Eva to Woort, de vun em jümmer blots hebben will, wat Henry ehr nich beden kann: Geld un Ansehn in de Sellschop. An leefsten de Henry ehr in sien Fantasie an de Siet maken. Een Morgen warrt op en Bosteed blangen de Beroopsschool de Liek vun en Fro opdeckt, tosamen mit Notizen vun Henry. Insoekter Flint, de op den Fall ansett warrt, is glieks dorvun övertüügt, dat Wilt de Möörder is, tomal sien Fro wohrhaftig nich optofinnen is. De Zyniker Henry maakt sik toeerst lustig över Flint, man as he vun de Geschicht bilütten de Nees vull hett, vertellt he, wat vörfallen is: Bi en teemlich wille Party hett he sik mit de beste Fründin vun sien Fro in de Plünnen kregen. Sally hett em dorophen naakt an en opblaasbore Sex-Gummipopp
Fritz Riemann (* 2. Januar 1859 in Polnisch Weistritz, Kreis Schweidnitz; † 25. November 1932 in Erfurt) weer en düütsch Schachmeester. Riemann, en Anderssen-Schöler un vun Berop Stadtrat, harr sien spoodriekst Tiet as Schachmeester in de 1880er Johren. Bi den Kongress vun den Westdüütschen Schachbund 1880 in Bronswiek keem he up den tweeten Platz achter Louis Paulsen. In Leipzig wunn he 1888 gemeensam mit Curt von Bardeleben vör ünner annern Siegbert Tarrasch. Riemann, de en Tiet lang in Breslau, dann in Berlin leven dee, bevör he nah Erfurt truck, hett 1876 in Breslau Arnold Schottländer in en Wettkamp mit 5:0 besiegt; 1880 speel he in Berlin 3:3 (+2, -2, =2) gegen Emil Schallopp. 1885 gung in Breslau en Wettkamp gegen Ernst Flechsig mit 5:5 (+5, -5, =0) to Enn'. All 1889, also mit 30 Johr, truck sück Riemann aber vun dat Turnierschach torüch, bleev aber tietlevens den Düütschen Schachbund (DSB) verbunnen. Riemann schreev en bedüüdend Book över sien Schachkarriere, dat mit wertvull Erinnerungen an Adolf Anderssen versehn is: Schacherinnerungen des jüngsten Anderssen-Schülers, Berlin/Leipzig 1925. As best historsch Elo-Tall wurr later de Wert 2632 utrekent (März 1889). Dormit hör he eenig Tiet to de weltbest teihn Schachspeler. Schachpartien vun Fritz Riemann
Slüter betekent Slüter, en Beroop. Slüter is de Familiennaam von Joachim Slüter, düütschen Reformater, Severin Slüter, düütschen Theoloog, Johann Slüter, Hambörger Börgermeester, Matthäus Slüter, Hambörger Raadsmann. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Archer John Porter Martin (* 1. März 1910 in London; † 28. Juli 2002 in Llangarron) weer en britisch Chemiker, de 1952 den Nobelpries för Chemie kreegen hett. 1932 fung Martin en Studium an de Universität Cambridge an. Tonächst hett he sück dor mit de physikalisch Chemie befaat, later mit Nehrenswetenschapen. 1938 is he to en Textilforschenszentrum in Leeds wesselt. 1948 wurr he Liddmaat vun dat staatlich britisch Medical Research Council. Bit 1952 hett he hier de Afdeelen för physikalisch Chemie vun dat National Institut för Medizinisch Forschen leit, later weer he chemisch Berader. Siet 1959 weer he Direktor vun de privaten Abbotsbury Laboratories Ltd. Martins Interesse an Biochemie wurr dör sien Perfesser in Cambridge waakt. Dor hett he sück mit dat Isoleeren vun Vitamin E un dat Utwirken vun Vitamin E-Mangel befaat. He hett dorför en wirksam Methood to de Extraktschoon un to Chromatographie entwickelt. De Verdeelens-Chromatographie hett Martin entwickelt, wiels he an dat Isoleeren vun Aminosüüren arbeiten dee. Later hett he an Vitamin B2 un en Mangel doran forscht. Neben völ anner Utteken kreeg Martin, gemeensam mit Richard Laurence Millington Synge, in dat Johr 1952 den Nobelpries för Chemie för hör Utfinnen vun de Verdeelens-Chromatographie. Martin up de
Barbara Morrison (* 10. September 1952 in Ypsilanti (Michigan) is en US-amerikaansch Blues-, Rhythm and Blues- un Jazzsingerin. Morrison is in en Vörstadt vun Detroit upwussen; hör Vader weer Doo-Wop-Singer. 1973 truck se nah Los Angeles, wo se bi Eddie Cleanhead Vinson un in de Johnny Otis Show arbeiten dee. Mit Otis entstunn de Single Hey Boy! I Want Ya' / Nigger, Please!. Sietdem war se an 20 Alben ünner eegen Naam un as Gastvokalistin mit; 1992 keem hör Debütalbum Doin' Alright herut. Se hett sück up Festivals in Montreux, Monterey, Long Beach, dat North Sea Jazz Festival un in de Carnegie Hall as ok in Europa, vör allen aber in de süüdkalifornisch Clubszene konzentreert. In hör Loopbahn is se ünner annern mit Ray Charles, Dizzy Gillespie, Kenny Burrell, Jimmy Smith, Dr. John, dat Count Basie Orchestra, Lafayette Harris, Terry Gibbs, de Thilo Berg Bigband un de Doc Severinsen Big Band uptreden. 1999 kreeg se den Monterey Bay Blues Festival Award. Webpräsenz Barbara Morrison bi Allmusic (engelsch) Barbara Morrison bi Discogs (engelsch) Kirk Silsbee: This time, it's Barbara Morrison's turn for a favor (2011) in Los Angeles Times
On Her Majesty’s Secret Service (op plattdüütsch „In de Majestät ehrn Geheemdeenst“; dt. Titel: Im Geheimdienst Ihrer Majestät) is de Titel vun en Agentenfilm ut de James-Bond-Reeg ut dat Johr 1969. Dat is de sösste Film ut de Reeg vun Eon Productions un de eenzige, in den George Lazenby de Hööftrull speelt hett. Dat Dreihbook baseert op den gliek nöömten Roman vun den britischen Schriever Ian Fleming. James Bond is mit sien Auto op den portugeeschen Landstraat ünnerwegens, as he gau överholt warrt. He föhrt achteran un finnt dat Auto leddig an en Strand vör, wiel de Fohrersche op’n Weg na’t Water is – as dat utsütt, üm sik sülvst in de See aftosupen. He kann er redden und warrt kort later in’t Hotel wies, dat de Fro de Contessa Teresa di Vincenzo is. Se is de Dochter vun den korischen Ünnernehmer un Mafia-Liddmaat Marc Ange Draco. In’t Hotel reddt he ehr en tweet mol, as se bi’t Kortenspeel ehr Schulden nich betahlen kann. Dorför verleevt de beiden de Nacht tosamen. Tracy is den nächsten Morgen weg un Bond warrt vun mehrere Mannslüüd mitnahmen. Se bringt em na Draco, de sik för Bond sien Möhen mit sien Dochter bedanken deit.
Sidney B. „Syd“ Cain (* 16. April 1918 in Grantham, Lincolnshire, England; † 21. November 2011 in London) weer en britischen Szenenbillner, Filmarchitekt un Storyboard-Designer, de vör allen an Action-, Kriegs- un Aventüerfilmen mitarbeit hett. Ünner annern weer he bi enige James-Bond-Filmen dorbi. Cain hett sien künstlerische Utbilln an de Polytechnic School of Art in London kregen, is denn 1939 aver to’n Krieg intogen worrn. He hett sik 1940 bi de Royal Air Force mellt, is aver wegen en swoor Besehren kort later wedder utscheedt. Dorna güng Cain in de britische Kolonie Rhodesien, woneem he Utbiller bi de Air Force weer. In’t Johr 1944 füng he an, för de Filmsellschop Gaumont British to teken. 1956 is he opstegen un Helpsmann vun’n Filmarchitekt worrn. He hett in de Tiet för Kollegen as Alex Vetchinsky, Tom Morahan un John Box arbeit. Vun 1960 an weer he regelmatig ok as Baas-Designer insett. So weer he to’n Bispeel för de Dekoratschoon vun den eersten Bond-Film Dr. No tostännig. Bekannt worrn sünd sien snaakschen Gimmicks ut From Russia With Love as to’n Bispeel dat Springmess in’n Schoh vun de KGB-Agentsche Klebb oder de veelsietige Kuffer vun Bond. Later hett he ok de Dekoratschonen to Filmen
On Her Majesty’s Secret Service betekent On Her Majesty’s Secret Service, James-Bond-Roman vun Ian Fleming ut dat Johr 1963, On Her Majesty’s Secret Service, Verfilmung dorto ut dat Johr 1969. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Parlament (vun oltfranzöösch parlement ‚Ünnerreeden‘; franzöösch:parler‚reden‘) is de Volksvertreeden, de in de Regel ut een oder twee Kamern bestahn kann. In’ överdragen Sinn wurrd hüüd ok anner politisch Versammeln mit dissen Begreep betekent. Disse Versammeln sünd aber kien vun dat Volk legitimeert Volksvertreeden. eng Vereenigungen vun Staaten Parlamente vun Natschonalstaaten (Eenheitsstaaten oder Bundsstaaten) Kien Parlamente in’ juristischen Sinn sünd dorgegen Verdtreedensorgane vun de Inwahner vun Rebeetskörperschapen (ahn eegen Staatlichkeit). Dorto tellen de Organe vun Gemeenden (to’n Bispeel Gemeenderaat) as ok för de Kreise un sonstige vun de middelbor Staatsverwalten togehörig Körperschapen vun dat apenliche Recht tätigen Gremien. In en Demokratie wurrd de Vertreder vun en Parlament dör Wahlen bestimmt, in anner Regerensformen gifft dat aber ok Ernennungen. In demokraatsch Staaten öövt dat Parlament neben de Gesettgeven ok dat Budgetrecht un de Kontroll vun de Regeren ut. Afordnete hebbt gegenöver de Regeren un eenzelt Ministers dat Recht up Utkunft un wenn dat ween moot up en Misstroensandrag. De Regelungen dorto sünd in de Verfaten vun den jeweiligen Staat un de parlamentaarsch Geschäftsordnung daalleggt. Etwa 30 bit 40 Perzent vun de Parlamente weltwiet bestaht ut twee Hüüs (Tweekamersystem; de Liddmaaten vun de lüttgere Kamern wurrd faken nich direkt wählt, sonnern vun
Phyllis Lindrea Covell (* 22. Mai 1895 in Paddington; † 28. Oktober 1982 in Heyshott, West Sussex,) weer en britisch Tennisspelerin. Phyllis Covell wunn tosommen mit hör Landsfru Kathleen McKane Godfree bi de Olympisch Spelen 1924 in Paris de Sülvermedaille in't Daamdüppel. Se verloren in dat Finale tegen de US-Amerikanerinnen Hazel Hotchkiss Wightman und Helen Wills Moody. En Johr tovör (1923) wunn se gemeensam mit McKane bi de US-amerikaansch Tennismeesterschapen gegen de Amerikanerinnen Hazel Hotchkiss Wightman un Eleanor Goss mit 2:6, 6:2, 6:1. In de Johren 1924 un 1929 reck se noch jeweils de Endspelen in't Daamdüppel un 1921 dat Mixed-Finale in Wimbledon. Phyllis Lindrea Covell up www.tennis-spieler.com Phyllis Lindrea Covell in de Datenbank vun Sports-Reference.com (engelsch)
Ulrich Getsch (* 21. August 1949 in Hameln) is en düütschen Politiker. Getsch is 1949 in Hameln boren. He weer dor von 1956 bet 1965 op de Volksschool un bet 1967 op de tweejohrige Hannelsschool. Von 1967 bet 1969 hett he denn en Lehr as Industriekoopmann bi de Maschinenfabrik Stahlkontor Weser Lenze KG in Grauten Barkel maakt. Von 1971 bet 1974 hett he BWL an de FH Willemshaven studeert un denn von 1974 bet 1979 Weertschopspädagogik an de Georg-August-Universität Chöttingen. Na dat Studium hett he för een Johr bi Wolff Wasra arbeidt. Von 1980 bet 1982 weer he as Referendar an de Beroopsscholen Cuxhoben. 1990 hett he sien Dokter an de Georg-August-Universität Göttingen maakt. 1982 hett Getsch as Studienraad an de BBS I in Cuxhoben anfungen un is dor bet 1995 bleven. Von 1995 bet 2004 weer he Projektbaas bi dat Seminar för Weertschopspädagogik an de Georg-August-Universität Göttingen. Von 2004 bet to’n 31. Januar 2008 weer he Baas von de BBS I in Cuxhoben un denn von’n 1. Februar 2008 bet to’n 31. Oktober 2011 Baas von all de Beroopsscholen in Cuxhoben. An’n 11. September 2011 is Getsch bi de Kommunalwahlen in Neddersassen mit 37,62 % von de Stimmen as
Bleick Max Bleicken (* 27. Mai 1869 in Bredstedt; † 18. Juni 1959 in Cuxhoben) weer en düütschen Politiker. Bleicken is 1869 as Söhn von Emilie, borene Simonsen, un Bleick Matthias Bleicken in Bredstedt boren. Na School un Wehrdeenst bi’n Landsturm hett he an de Christian-Albrechts-Universität in Kiel ahn Afsluss veer Semester Philologie un Theologie studeert un denn von 1892 bet 1895 Rechtswetenschoppen un Volksweertschop an de Friedrich-Wilhelms-Universität in Berlin un noch wedder in Kiel. He keem as Referendar na Hamborg un weer dor na sien Examen Assesser. 1900 is he Regerungsraad bi de Oberschoolbehöörd worrn. Nadem 1907 de Oort Cuxhoben in dat hambörgsche Amt Ritzbüttel de Stadtrechten kregen harr, is Bleicken an’n 8. April 1907 as Börgermeester von Cuxhoben wählt worrn un hett dat Amt an’n 1. Juni övernahmen. Ünnerbraken weer sien Amtstied von en Stoot in de Novemberrevolution as an’n 6. November 1918 en Arbeider- un Soldatenraad dat Regeer in Cuxhoben övernahmen harr, de Bleicken an’n 7. Januar 1919 afsett hett. Na dat Enn von de Revolutionstied is Bleicken denn an’n 19. Februar 1919 wedder in sien Amt insett worrn. Von 1919 bet 1921 weer Bleicken ok as Afornten von de DDP in de Hambörger Börgerschop. Bleicken is
Bredenbeek betekent Bredenbeek, Oort in de Gemeen Brest in’n Landkreis Stood, Neddersassen, Bredenbeek, Gemeen in’n Kreis Rendsborg-Eckernföör, Sleswig-Holsteen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bredenbeck betekent Bredenbeck, Oort in de Gemeen Wenngessen in de Region Hannover, Neddersassen, Bredenbeck, fröheren Oort bi Brailen in’n Hoochsuerlandkreis, Noordrhien-Westfalen. Dat is ok de hoochdüütsche Naam von Bredenbeek, Oort in de Gemeen Brest in’n Landkreis Stood, Neddersassen. Bredenbeck is de Familiennaam von Hans Peter Brandl-Bredenbeck (* 1959), düütschen Sportwetenschopper, Julius Bredenbeck (1907–1990), düütschen Politiker, Martin Bredenbeck (* 1977), düütschen Kunsthistoriker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Vörder Register (latiensch Registrum bonorum et Iurium Castri Vorde citra et ultra Oestam: Register von de Göder un Rechten von de Borg Vöör op düsse Sied un güntsied de Oost) is en List, de de Arzbischop Johann III. Rode von Wale in de Tied von 1498 bet 1500 hett trechmaken laten. Dat vertekent den Besitt von de Kark in dat Stift Bremen. De Arzbischöp von Bremen hebbt to disse Tied op de Borg Vöör in Bremervöör seten, dorvon de Naam. En ganze Reeg lüttjere Öörd in dat Elv-Werser-Dreeeck kaamt in dit Register dat eerste Maal mit’n Naam vörn. Dat Register is to’n Deel in Latien schreven, to’n gröttern Deel aver in Middelnedderdüütsch. Twüschen de enkelten Indrääg is faken Platz laten worrn. Dat weer wohrschienlich plaant, dat dat Register jümmer aktuell hollen warrt, aver dat is denn doch nich maakt worrn. Dat Register liggt vondaag in dat Staatsarchiv Stood un is in en goden Tostand. Wilhelm von Hodenberg hett 1856 de eerste modeerne Afschrift rutbröcht, de sik an de original Bookstaven höllt. Wilhelm von Hodenberg: Bremer Geschichtsquellen. Band 2: Das Vörder Register. Celle 1856 (Digitalisat bi’t GDZ) Wolfgang Dörfler: Herrschaft und Landesgrenze. Die langwährenden Bemühungen um die Grenzziehung zwischen den
Maud Barger-Wallach (* 15. Juni 1870 in New York; † 2. April 1954 in Baltimore, Maryland) weer en US-amerikaansch Tennisspelerin. 1908 wurr se mit 38 Johr de dormals öldste Frau, de de amerikaansch Tennismeesterschapen, heute US Open winnen kunn. Se hett hör Gegnerin Evelyn Georgianna Sears mit 6–3, 1–6, 6–3 slahn. Een Johr later verlor se dat Endspeel gegen Hazel Hotchkiss Wightman düütlich mit 6-0 un 6-1. Ok 1906 stunn se all Mal in't Endspeel un verlor dor gegen Helen Homans mit 6-4 un 6-3. Hör Rekord as öldste Winnerin wurr hör vun Molla Mallory in dat Johr 1926 mit 42 Johr afnommen. 1958 wurr Maud Barger-Wallach in de International Tennis Hall of Fame upnommen. Maud Barger-Wallach in de International Tennis Hall of Fame (engelsch, mit Bild)
Arno Stabbert (* 31. Dezember 1956 in Cuxhoben) is en düütschen Politiker von de CDU. Stabbert is 1956 in Cuxhoben boren un hett 1976 an dat Amandus-Abendroth-Gymnasium Abitur maakt. He weer denn bi de Polizei Neddersassen un hett 1976 sien Grundutbildung an de Landspolizeischool Neddersassen in Münnen anfungen. Later weer he an de Neddersassische Fachhoogschool för Verwaltung un Rechtspleeg in Hilmssen un an Fachhoogscholen in Stood un Cuxhoben. Na sien Afsluss as Diplom-Verwaltungswirt 1981 weer he in’n haven Deenst bi de Kriminalpolizei. Von 1981 bet 1986 weer he Wachgruppenbaas in Veern, denn von 1986 bet 1990 Gruppenbaas von en Mobil Insatzkommando bi dat Landskriminalamt Neddersassen in Hannover un von 1990 bet 1994 Deenststellenbaas in Bramsche. Nadem Stabbert 1994 op de Polizei-Führungsakademie wesen is, weer he bi de Kriminalpolizei in’n högern Deenst. Von 1994 bet 2002 weer he Baas von de Kriminalpolizei in Cuxhoben. 2002 bet 2004 weer he denn Referent bi dat Neddersassische Binnen- un Sport-Ministerium. 2004 un 2005 weer he Behöördenbaas un Polizeipräsident von de Zentrale Polizeidirektion in Hannover. An’n 22. Mai 2005 is Stabbert mit 50,5 Prozent von de Stimmen in’n eersten Wahlgang as hauptamtlichen Böverbörgermeester von Cuxhobens wählt worrn. He harr dit Amt denn von Juni 2005